Друштво за трговину, посредовање и производњу Ecoteq доо у стечају Београд, Маглајска 32/8, матични број 17328093 ПИБ 100219607 у стечајном поступку који се код Привредног суда у Београду води под посл. бр. 1 Ст. 115/2016

**ОГЛАШАВА**

**Продају стечајног дужника** **Ecoteq доо у стечају Београд као правног лица методом јавног надметања**

Предмет продаје је:

|  |  |  |
| --- | --- | --- |
| Назив и тип | Почетна цена динара | Депозит дин. |
| Стечајни дужник као правно лице | **6.216.923,00** | **3.552.527,30** |

Опис предмета продаје и његова вредност детаљно су приказани у продајној документацији.

Право на учешће у поступку продаје имају сва правна и физичка лица која:

* На име откупа продајне документације, најкасније до 03. новембра 2022. године, уплате износ од 100.000,00 динара + пдв на рачун стечајног дужника „Ecoteq“ доо у стечају Београд број 205-238518-06 код Комерцијалне банке ад Београд. Фактура за откуп продајне документације може се преузети, уз претходну најаву, на адреси: Корнатска 28 у Београду, сваког радног дана у времену од 10,00 до 14,00 часова;
* најкасније до 04. новембра 2022. године на рачун стечајног дужника „Ecoteq“ доо у стечају Београд 205-238518-06 код Комерцијалне банке ад Београд уплате депозит за учешће у поступку продаје који износи 20% од процењене вредности предмета продаје или положе неопозиву првокласну банкарску гаранцију плативу на први позив. У случају да се уместо депозита положи банкарска гаранција, оригинал исте се, ради провере, мора доставити искључиво лично стечајном управнику најкасније 04. новембра 2022. године до 16,00 часова по београдском времену (GMT+1). У обзир ће се узети само банкарске гаранције које пристигну на назначену адресу у назначено време.
* потпишу изјаву о губитку права на повраћај депозита. Изјава чини саставни део продајне документације.

Предмет продаје се купује у виђеном стању, без пружања гаранција, а продавац не одговара за недостатке које купац утврди по извршеној продаји. Предмет продаје се може разгледати након откупа продајне документације, сваким радним даном од 10,00 до 14,00 часова, а најкасније закључно са 04. новембром 2022. године, уз претходну најаву стечајном управнику.

Након уплате депозита, а најкасније до 07. новембра 2022. године, до 10:00 часова, потенцијални купци, ради правовремене евиденције, морају предати стечајном управнику: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на враћање депозита, ОП образац и извод из регистра привредних субјекта (ако се као потенцијални купац пријављује правно лице) и овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

Јавно надметање ће се одржати дана 07. новембра 2022. године са почетком у 12:00 часова у Београду, Корнатска 28. Регистрација учесника почиње у 11:00 часова, а завршава се у 11:50 часова, 10 минута пре почетка јавног надметања, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену;
6. потписује записник.

Почетна цена на јавном надметању је 6.216.923,00 динара.

У случају да на јавном надметању победи купац који је депозит обезбедио банкарском гаранцијом, исти мора измирити износ депозита у року од 48 сати од дана проглашења за најповољнијег понуђача, након чега ће му бити враћена гаранција.

Закључењу купопродајног уговора, приступа се под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 15 дана од дана потписивања купопродајног уговора. Ако проглашени купац одбије да потпише купопродајни уговор на дан јавног надметања, а најкасније 3 дана после одржаног јавног надметања, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 радна дана од пријема обавештења којим се проглашава за купца, након чега ће му бити враћена гаранција.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 5 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закљученог купопродајног уговора у целости сноси купац.

Особа за контакт је Лука Мрдовић, сарадник стечајног управника, телефон +381 60 71 05 988 е адреса mrdovicl@hotmail.com.